Khatseron Alkhasov. "Homeland" | Caucasian music
Song title: "Homeland"
Listen and download Khatseron Alkhasov’s song “Homeland” Ipeele selekanyetso se se kwa godimo | News24
Ipeele selekanyetso se se kwa godimo
Itumeleng Ditaunyane Social Observer
Ngwaga wa dithuto wa 2019 o sa tswa go simolola. E tlaa re re re phaphaa! e tlaa bo e le nako ya ditlhatlhobo e le gore ngwaga o setse o fela.
Gore a o tlaa falola kgotsa nnyaa go laolwa ke se o se dirang go tloga ngwaga o simolola mme wa tswelela go se dira mo boleeleng jwa ngwaga otlhe.
Bokamoso jwa gago o bo baakanyetsa go sa le gale.
Gore o bo o le mo mophatong o o leng mo go ona, go bolela gore o siametse mophato oo.
Barutabana kwa mophatong o o fetileng ba go rutile, ba go kwadisa diteko le ditlhatlhobo mme ba go bona o tshwanelwa ke go fetela go mophato o o leng mo go ona monongwaga.
Ba Lefapha la Thuto le bona ba fitlhile ba lebelela dipholo tsa sekolo sa gago mme ikgotsofatsa gore ba ba tshwanang le wena ba tshwanelwa ke mophato o o leng mo go ona.
Se se raya gore o na le bokgoni jwa go falola fa ngwaga o o fela.
Gore o falole sentle lebelela dikeletso tse di latelang:
Lebelela kwa pele o tsee tshwetso ya gore mo serutweng sengwe le sengwe o batla go bona maduo afe fa ngwaga o fela jaaka Setswana 90%, Senyesemane 87%, Saense 91% jalojalo.
Ipeele selekanyetso se se kwa godimo sa maduo mo dirutweng tsotlhe gore le fa o sa se fitlhelele maduo a gago a bo a ntse ale kwa godimo.Fa o ipaakanyetsa diteko tsotlhe mo gare ga ngwaga o lebelele ditekanyetso tse tsa gago, o lwele gore o bone ona maduo ao kgotsa go feta.
Fa o bona dipholo tsa diteko le tsa ditlhatlhobo, lebelela gore a o kgonne go bona maduo go ya ka fa o rerileng ka gona.
Fa o tlhaetse go fitlhelela thulaganyo eo ya gago ipotse gore bothata bo tlhagile kae le gore jaanong o tlaa tla ka leano lefe go fitlhelela toro ya gago. Se o se dire ngwaga otlhe wa dithuto.
O ikitse go phala botlhe gore o ketefalelwa ke diirutwa dife. Tsalana le mongwe kgotsa bangwe ba ba kgonang dirutwa tse di go fang bothata.
Dirang setlhopha se se ithutang mmogo le fa barutabana ba se yo. Kgetsi ya tsie e kgonwa ke go tshwaraganelwa.
A o kile wa lemoga gore fa o tlhalosetsa mongwe sengwe le wena thuto eo o e tlhaloganya le go feta?
Morago ga dipholo tsa diteko, thusanang go lebelela maduo a mognwe le mongwe wa lona go bona gore o dirile jang e bile a ka tokafatsa tiro ya gagwe jang mo tekong e e tlaa latelang. Mabogo dinku a a thebana. Simololang le ngwaga go dira jalo.
Gopola gore moremogolo go betlwa wa taola wa motho o a ipetla. Go fitlhelela toro ya gago o tshwanetse go itima menate e e ka go kgelosang.
Kwa ntle ga maitsholo a mantle le go dira ka boineelo ga o fitlhelele sepe mo botshelong. Aiyoo! Modimo ke Oo!